Lav et referat af nedenstående tekst:

Tekst:
Artikel opdateret klokken 7.38: Siden midnat har Nordjyllands politi haft en eftersøgning i gang i Skagen, for at finde en 72-årig kvinde, der tirsdag aften ikke kom hjem, efter at have gået en tur. Familien frygtede, at der var sket en ulykke. Politiet har eftersøgt kvinden med patruljer, hundepatruljer og helikopter. Ifølge vagtchefen ved Nordjyllands Politi har politiet gennemtravlet hele byen i løbet af natten. Patruljerne har kørt rundt og holdt øje i byens gader, imens politiets helikopter har søgt de mere ufremkommelige områder. Klokken 7:25 onsdag morgen er kvinden blevet fundet. Den 72-årige afrikanske kvinde er fundet gående på Frederikshavnsvej i Skagen. Hun var underafkølet, efter at have gået rundt hele natten. Hun bliver derfor kørt til Sygehus Vendsyssel i Hjørring, oplyser politiet. Politiet begyndte eftersøgningen natten til onsdag grundet kvindens alder, og fordi der er forholdsvist koldt i kystområdet.

Referat:
Natten til onsdag har politiet ledt med helikopter og patruljer efter en 72-årig kvinde fra Skagen. Onsdag morgen er hun blevet fundet gående på Frederikshavnsvej i Skagen.